runetrust/blame-folketinget-dk huggingface dataset:
Kim Behnke (FP), 1999-03-04:
Den økonomiske situation, vi har i Danmark, hvor vi har etableret det, man kalder guldmøller, hvor vi via skattemidler og på anden vis via vores elregning subsidierer vindmøllerne, den økonomiske mulighed har man ikke i de baltiske lande. Vindmøllerne i Danmark, ja bevares, de kan producere strøm, men det koster altså tre gange så meget som den strøm, der bliver produceret ved billigste energiform.
Martin Lidegaard (RV), 2020-10-20:
Nu ved jeg jo, at fru Aaja Chemnitz Larsen er utrolig optaget af de sociale forhold i Grønland, ikke mindst børnenes forhold, og jo også har stået i spidsen for et stærkere samarbejde med Grønland, der selvfølgelig har ansvaret overordnet set, men også får yderligere tilførsel af ressourcer fra dansk side.
Bent Bøgsted (DF), 2016-04-21:
Når arbejdsgiverne mangler en, tager de måske en fra bunken af ansøgninger, som de har liggende, eller en, der kender nogen, der kender nogen, og så har de måske allerede en på hånden, de kan ansætte, og skal den type job også slås op, er det måske 700.000, der skal slås op.
Frank Aaen (EL), 2005-10-05:
Mekanismen i satsreguleringen er jo netop, at pensioner, dagpenge, overførselsindkomster ikke skal følge indkomstudviklingen, for det er jo lige præcis sådan, at skulle de følge indkomstudviklingen, så skulle de år for år stige mere end det, de gør i dag.
Louise Schack Elholm (V), 2021-02-25:
Det er en lempelse, og oplevelsesindustrien har jo lidt rigtig meget sidste år – jeg tror, de mistede 33 mia. kr. sidste år, både på grund af corona og på grund af de restriktioner, vi har haft herhjemme – men vi kommer til at stille nogle spørgsmål om bureaukratiet i det, altså hvordan det kommer til at hænge sammen, og om den konkrete afgrænsning af, hvad det helt nøjagtig er, der gælder her.
Maja Panduro (S), 2012-02-21:
Jeg er ikke helt sikker på, jeg forstår spørgsmålet, men det er måske, fordi jeg ikke enig i den der grundlæggende præmis om, at der findes to veje: Den ene vej er sådan noget hyggeligt noget, hvor vi selv laver sovsen og husker at putte smør i, og den anden vej er alle de frygtelige robotmaskiner.
Anne-Marie Meldgaard (S), 1998-01-14:
Men retfærdigheden skal også ske fyldest, og jeg erindrer om, at under Folketingets finanslovdebat den 18. december i fjor stod hr. Frank Dahlgaard her på talerstolen og roste både Socialdemokratiet og regeringen i høje toner for det analysearbejde, der er igangsat i forbindelse med »Danmark som foregangsland«.
Carsten Koch (S), 2000-01-19:
Det er et meget væsentligt spørgsmål, som jeg ikke på nuværende tidspunkt kan sige noget helt præcist om, andet end at det er jo meget vanskeligt at måle ulighed i sundhed. Vi kan alle sammen blive enige om, at der er ulighed i sundhed, men hvis vi skal til at have sådan helt præcise målinger for det, så kan jeg ikke på nuværende tidspunkt komme med dem, men det er rigtigt, at der skal følges op på det her.
Rasmus Prehn (S), 2015-12-17:
Er der sket noget med Venstres holdning siden maj måned – det var 6. maj, vi forhandlede det – hvor vi førstebehandlede det tidligere L 192, og hvor Venstres ordfører, hr. Kristian Pihl Lorentzen, gav udtryk for, at man var positivt stemt over for det her forslag?
Karen Hækkerup (S), 2010-11-24:
Jeg vil gerne spørge ministeren til en rapport, som har været undervejs i lang tid, og som handler om sikkerheden i vores fængsler og arresthuse; en rapport, som efter sigende skulle have været klar i månedsvis, men som vi har problemer med at få justitsministeren til at ville aflevere til Retsudvalget.
Naser Khader (KF), 2011-06-14:
Jeg synes, det er enormt vigtigt, når vi debatterer disse spørgsmål, at holde fast i, at de fleste med udenlandsk baggrund i Danmark er lovlydige borgere, som knokler hver evig eneste dag med deres integration, med deres sprogkundskaber, uddannelser, arbejde m.v., og de bidrager positivt til samfundet.
Per Stig Møller (KF), 2004-03-31:
Jeg var helt enig med ham dengang, og jeg vil meget gerne rose hr. Niels Helveg Petersen for hans meget flotte bemærkninger i 1998, hvor han sagde, at som aktivt medlem af verdenssamfundet er det også Danmarks pligt aktivt at tage del i de situationer, der opstår, for Danmark kan ikke se passivt på, at et militærdiktatur holder verdenssamfundet for nar ved systematisk igen og igen af ignorere resolutioner.
Ulrik Kragh (V), 2003-04-08:
Alligevel skønnes konsekvenserne for såvel offentlige arbejdsgivere som private arbejdsgivere at blive meget begrænsede, idet det er meget sjældent forekommende, at en midlertidig ansættelse ændrer karakter i et omfang, så opsigelsesvarslerne vil ændres af denne ændring i loven.
Per Clausen (EL), 2009-11-24:
Hvis man går ind og kigger på den undersøgelse, der er lavet af danske eliteatleters vilkår – og der er jo tale om eliteatleter, hvoraf en meget stor del faktisk har fået de meget berømmede medaljer både det ene og andet sted – vil man se, at deres indtægter faktisk er meget, meget små.
Klaus Hækkerup (S), 2002-12-04:
Jeg vil bare spørge Det Konservative Folkepartis ordfører, som jo da i øvrigt holdt et udmærket og meget redeligt indlæg, om, hvorfor Det Konservative Folkeparti så kunne støtte forbud mod dobbeltmandater, når det gælder Europa-Parlamentet og Folketinget.
Ole Hækkerup (S), 2010-05-31:
O.k., så vi behandler et lovforslag, som betyder, at man i det, man investerer i uddannelse til folk, der alene har en folkeskoleuddannelse, reducerer fra de 80 til de 40 uger, og så planlægger regeringen på den anden side at føre en uddannelsespolitik, hvor man sådan set skal investere i lige præcis de samme mennesker?
Bent Bøgsted (DF), 2010-04-23:
Nu skal jeg selvfølgelig ikke kunne sige, hvordan det har været i hele landet, men jeg ved fra mit eget område, Nordjylland, hvor vi har haft 1½ m sne til at ligge i 3 måneder, at der godt nok var meget, der var sat i stå på grund af sneen.
Jesper Petersen (SF), 2008-11-18:
Jeg synes, det er utroligt, dels at det eneste, man kan lave, er at skælde en partifælle ud, dels at vi efter 7 år med økonomisk fremgang her i samfundet, så det brager, alligevel skal stå i den situation, vi har nu, hvor noget så elementært som en ordentlig kollektiv trafik til vores udkantsområder ikke kan sikres.
Mette Frederiksen (S), 2020-11-17:
Kompensationsspørgsmålet er mindst lige så vigtigt, og det at kunne få sendt minkavlere, men også deres medarbejdere, også de omkringliggende samfund og de følgeerhverv, der er, videre på en god måde, både hvad angår økonomi, men jo også i forhold til andre muligheder for at kunne skifte – for nogles vedkommende – over i andre fag, er afgørende for, synes jeg, at vi får behandlet de her pågældende på en ordentlig måde.
Pernille Skipper (EL), 2014-05-08:
Så med det in mente, altså at vi vil have, at de her grundlæggende rettigheder skal stå over al anden lovgivning, at der aldrig er en undskyldning for at krænke børns rettigheder på den måde, og at børnene skal kunne støtte ret på det direkte ved domstolene, støtter Enhedslisten selvfølgelig det her beslutningsforslag.
Karsten Nonbo (V), 2010-04-12:
Derfor indfører vi ubetinget frakendelse ved hastigheder på over 200 km/t. på alle veje samt ved overskridelser på 100 pct. på landevej og i byer, altså hvis man kører mere end 100 pct. for stærkt og grundhastigheden er over 50 km/t.
Mogens Lykketoft (S), 2006-12-05:
Uden på nogen måde at overdrive den historiske parallel er jeg sikker på, at hvis man havde taget et snapshot under den spanske borgerkrig i 1930'erne, kunne man også påstå, at der ikke var borgerkrig i to tredjedele af landet, for hver af parterne havde med sikkerhed kontrol over i hvert fald en tredjedel af landet hele vejen igennem, så derfor er det ikke nogen god måde at afgrænse begrebet borgerkrig på.
Rikke Hvilshøj (V), 2000-03-15:
Men jeg har her blot det ene spørgsmål til ministeren: Forestiller ministeren sig, at man i fremtidige lovforslag i bemærkningerne vil se et afsnit, der vurderer lovforslaget i forhold til ligestilling mellem mænd og kvinder ved siden af de vurderinger, der i dag er af de erhvervsmæssige, de miljømæssige og de administrative konsekvenser og forholdet til EU-retten?
Helge Adam Møller (KF), 2004-01-29:
Der er jo ingen tvivl om, at det vil de i de fleste tilfælde, men er der svenskere, nordmænd, kinesere, amerikanere og japanere, som har en særlig viden, skal de selvfølgelig have mulighed for at sidde i bestyrelse, også selv om det skulle blive et flertal.
Lars-Emil Johansen (SIU), 2004-05-26:
Jeg vil gerne have lov til citere følgende: »Parterne, som tager i betragtning den udvikling, der er sket i Grønland siden forsvarsaftalens indgåelse, herunder ændringen af Grønlands status fra koloni til ligestillet del af Kongeriget Danmark...« Disse ord er indledningen til det nye aftalekompleks om den fremtidige amerikanske brug af Thule, både generelt og til udvikling af det amerikanske missilskjoldprojekt, som nu er forhandlet på plads på regeringsniveau, enstemmigt godkendt af det grønlandske udenrigs- og sikkerhedspolitiske udvalg og til debat her i Folketinget.
Jørn Jespersen (SF), 2003-11-19:
Men jeg bliver nødt til at sige til statsministeren, når han siger, at det her har vi været rundt om flere gange: Nej, det har vi ikke, for statsministeren er blevet kaldt i samråd for over en måned siden efter det her topmøde for at kunne forklare sig med hensyn til både, hvad det er for en konkurrenceevneopfattelse, og hvilke miljøeffekter osv. det har.
Sandy Brinck (S), 2004-04-20:
Bare for at være helt klar over, hvad det er for nogle knaster, fru Pia Kristensen nævnte i sit indlæg, skal jeg have bekræftet, at de udmeldinger, som både fru Pia Kristensen selv og kollegaen, hr. Peter Skaarup, er kommet med ikke bare i Jyllands-Posten i januar, men også i dagbladet Politiken, stadig står til troende, nemlig at Dansk Folkeparti ikke kan støtte sådanne forslag, medmindre der er loft over forældrebetalingen.
Karina Adsbøl (DF), 2016-01-26:
Beslutningsforslaget omhandler, som vi også tidligere har hørt, at pålægge regeringen senest den 1. juni 2016 at fremsætte de nødvendige lovforslag og foretage de nødvendige ændringer i administrative forskrifter, så der sikres mulighed for at erhverve gyldig billedlegitimation ud over pas og kørekort, bl.a. af hensyn til borgere med synshandicap.
Morten Homann (SF), 2004-03-25:
Vil hr. Freddy Dam påstå, at nogle af landets bedste hjerner på det her område spilder deres tid, spilder Skatteministeriets penge på at beskrive problemer, beskrive en løsning, hvis ikke der er et problem? Mener hr. Freddy Dam ikke, at det er temmeligt selvmodsigende, når der foreligger en udførlig betænkning med nogle udførlige beskrivelser af problemet og en udførlig løsning?
Christine Antorini (S), 2009-03-12:
Det har jo betydet, at der desværre også har været nogle rigtig dårlige sager, hvor det har vist sig, at kvaliteten af undervisningen på nogle privat- og friskoler ikke levede op til det, som forventes af alle de uddannelsessteder, vi har, uanset om de er offentlige eller private.
Kristian Thulesen Dahl (DF), 2007-11-29:
Det er da utroligt, for den aftale er indgået med hr. Bjarne Laustsens eget parti, så jeg håber, at han vil læse lidt op på den debat, vi har haft i løbet af dagen, og også læse de aftaler, vi har med Socialdemokraterne, for så vil han se, at de spørgsmål, han har stillet, er helt ude i hampen.
Line Barfod (EL), 2009-02-06:
Det er jo ikke kun et dansk spørgsmål, det er et kæmpespørgsmål i Irland, det er et spørgsmål i Tyskland, hvor den tyske fagbevægelse opfordrer den tyske regering til at ignorere dommene, det er et spørgsmål i England, hvor der er masser af strejker for at få ændret den her retstilstand, fordi man også i England bliver udsat for social dumping.
Marlene Harpsøe (DD), 2023-05-26:
Jeg synes, at der bliver sagt noget fra talerstolen i dag, hvor jeg tænker: Jamen prøv at høre, virkeligheden derude er, at der er familier, der bliver nedbrudt, går i stykker og er fuldstændig ulykkelige, fordi de skal kæmpe en kamp med kommunerne, bl.a. i forhold til overhovedet at kunne få den her tabte arbejdsfortjeneste, og den har de brug for, for ellers kan de ikke få økonomien til at hænge sammen.
Knud Erik Hansen (SF), 1999-12-09:
Jeg synes, det kunne være fint, hvis De Konservative ville sige lidt om, hvorledes de kunne tænke sig rent faktisk at beskytte borgerne, og også - for det drejer det her sig også om - i hvilket omfang det er efterretningsvæsenet, man beskytter, og i hvilket omfang det er borgerne, man beskytter.
Ole Vagn Christensen (S), 2002-02-28:
Så er der det, som hr. Carsten Hansen var inde på omkring stabiliteten: Hvor er den henne i det øjeblik, at den part, der i virkeligheden skulle forsvare arbejdsmarkedets parter, nemlig Det Konservative Folkeparti, nu begynder at lukke op for, at man kan begynde at trække disse ting ind i Folketinget?
Leif Mikkelsen (LA), 2015-05-07:
Det skal give mulighed for at søge og påtage sig en helt kort beskæftigelse, eksempelvis på dagsbasis mod kontant betaling, en form for beskæftigelse, som giver plads til, at der er dage, hvor man invalideret af angst, udmattet af den træthed, som man som hiv-smittet kan overvældes af, eller som følge af voldsomme smerter efter at have fået amputeret et ben ikke magter at påtage sig arbejde.
Zenia Stampe (RV), 2024-01-18:
Vi har nemlig været med i de dele, der handlede om at investere i de her områder, og en del af den politik og en del af ghettoindsatsen – og nu hedder det jo noget andet end »ghetto«, og jeg ved ikke, om det var den nuværende minister, der i sin daværende egenskab af boligminister ændrede ordet, og ros for det – har jo været særdeles god, og jeg tror også, det er en meget stor del af forklaringen på, at det går så meget bedre i mange af de her udsatte boligområder.
Peter Skaarup (DF), 2014-05-20:
For det er jo desværre det, som indbrudstaskforcen siger til os, nemlig at en meget stor del, måske en overvejende del, af de indbrud, vi ser, begås af østeuropæere, og derfor kunne grænsekontrol jo være endnu vigtigere, end det var, dengang den her aftale blev indgået.
Lone Dybkjær (RV), 2007-05-15:
Nej, men med hensyn til udgangspunktet i de enkelte medlemslandes sociale ønsker og behov, herunder forbedring af det og det, er det jo desværre ikke sådan, at de enkelte lande har præcis de ønsker om forbedringer, som hr. Rune Lund nævner i sin vedtagelse.
Victoria Velasquez (EL), 2026-01-15:
For den helt store – helt store – alvorlige konflikt er jo tilbage fra, da man lavede reformen omkring fleksjob og førtidspension, altså den oprindelige med ressourceforløbene, som skabte de her langvarige, udstrakte forløb, men hvor man jo gjorde det markant sværere at få en førtidspension eller et fleksjob.
Thomas Adelskov (S), 2001-05-22:
Det, jeg synes er helt afgørende, og det, vi i hvert fald lægger til grund i vores analysearbejde, er, at årsagen til, at der er lavere udgifter i de private skolers SFO'er, jo netop er, at de kan tilpasse ordningen helt efter egne ønsker og forhold; det drejer sig bl.a. om åbningstider.
Stine Brix (EL), 2015-01-29:
I forvejen er der en meget kraftig tendens til, at de pårørende skal løfte flere og flere opgaver for de demente, og når det gælder ledsagelse, synes jeg, at vi skal tænke os godt om, med hensyn til om det er de pårørende, vi ser som dem, der skal have rollen.
Line Barfod (EL), 2009-11-05:
Så skal jeg bare høre: Regeringen har to gange ændret praksis, i 2004 i forhold til afghanere og i 2007 i forhold til børnefamilier, men betyder dette forslag til vedtagelse, at Venstre mener, at man skal afskære sig muligheden for fremover at ændre praksis?
Per Clausen (EL), 2008-05-15:
Men så er der et argument tilbage for at have en særlig licens, og det er argumentet om Danmarks Radios uafhængighed, fordi, som man siger, hvis man ikke havde licensen, så ville Danmarks Radios økonomi være afhængig af de årlige finanslovforhandlinger, og hvor galt ville det så ikke gå, hvor meget ville regeringen, partierne, ministrene, Dansk Folkepartis ordførere på forskellige områder så ikke blande sig i Danmarks Radios drift, og hvor meget vil man så ikke i finanslovforhandlingerne tage Danmarks Radio som gidsel?
Lars Løkke Rasmussen (V), 2010-01-13:
Den opgave, vi står med, har jeg vedkendt mig, og den er at føre et fortsat aktivt klimadiplomati koordineret med FN og koordineret med Mexico, og det er den opgave, vi tager på os, den opgave, vi er i gang med at designe, og det er den opgave, jeg på et langt mere oplyst grundlag glæder mig til at vende tilbage til, når Folketinget afholder en samlet forespørgselsdebat.
Rasmus Prehn (S), 2018-01-31:
Sagen er den, at der faktisk er flere og flere, navnlig busvognmænd, men også fragtmænd, som kører i større køretøjer, som godt kan se, at der kunne være noget økonomi i at gå over til at køre på gas, og det vil også være bedre for miljø og klima, og det vil de gerne brande sig på, og der er også privatbilister, der tænker, at de gerne vil tænke på klima osv., så de derfor gerne vil gå over til gasbiler, som jo i modsætning til elbiler ikke skal lades op så ofte.
Poul Nyrup Rasmussen (S), 1999-12-08:
Tyrkiet skal først opfylde en lang række betingelser, herunder også betingelserne, når det gælder menneskerettigheder, når det gælder afgørende betingelser, der knytter sig til de politiske forudsætninger, og dér er Tyrkiet ikke endnu, langtfra. Jeg synes så til gengæld nok, at befolkningen også fortjener at få den ledsagebemærkning, at vi vel har en interesse i, at Tyrkiet ikke bliver revet over mod øst, men at de kræfter i Tyrkiet, der arbejder for en stærkere demokratisering af landet på alle niveauerne i samfundet og dermed også en større samhandel med Europa, at det er de kræfter, vi støtter.
Jann Sjursen (KRF), 2003-02-06:
Men det, jeg spurgte til, er: Er hr. Thulesen Dahl ikke enig i, at den udvikling, der er sket fra 1992 og til i dag, betyder, at man ikke har opbygget en parallelorganisation til NATO, men at EU's forsvarsdimension tværtimod er blevet integreret i NATO-samarbejdet?
Ole Birk Olesen (LA), 2020-11-19:
Det ændrer ikke ved, at børns rettigheder er vigtige, og at vi nu er nået til et tidspunkt, hvor vi må sige, at blandt de ting, forældre ikke må gøre mod deres børn, må en af tingene også være, at de ikke på et umyndigt barn, som ikke kan sige nej, må skære dele af barnets krop.
Steen Gade (SF), 2006-05-30:
Jeg havde en periode, hvor jeg ikke var ude at køre på små bitte veje i Jylland, og efter en periode på 7-8-9-10 år kom jeg så ud at køre på dem, og jeg skal altså indrømme, at jeg fik et chok over, hvor ensartet landskabet var blevet, og hvor meget det var gået ud over mangfoldigheden – bare ud fra det, man kunne se.
Marianne Jelved (RV), 2002-05-23:
Derfor kunne jeg spørge undervisningsministeren, hvis det er muligt, ellers vil jeg spørge Venstres ordfører: Hvordan kan vi lave en aftale med kommunerne om at løfte efteruddannelsen? Det tror jeg er et sted, hvor der skal sættes ind: metodeudvikling, efteruddannelse, videreuddannelse også af ledelsen.
Svend Erik Hovmand (V), 2006-01-24:
For det andet vil jeg sige, at når man fra spørgerens side netop fremhæver energien som et af de områder, hvor vi har været gode, så er det også et eksempel på et af de områder, hvor vi stadig væk er gode, og hvor vi fortsat vil være gode. Hver anden vindmølle i verden er produceret i Danmark, hvert tredje fjernvarmerør i verden er produceret i Danmark.
Lene Espersen (KF), 2001-05-16:
Vi har stadig ikke fået svar fra hr. Keld Albrechtsen på, hvordan Enhedslisten vil forholde sig til vedtagelsen, og kunne hr. Keld Albrechtsen ikke, i stedet for at bruge en masse tid på at fortælle hvad Enhedslisten ikke vil, fortælle os lidt om, hvad det er, Enhedslisten vil gøre for det pelagiske fiskeri? Så vil jeg også meget gerne have en besvarelse af mit spørgsmål: Hvordan har Enhedslisten tænkt sig at fange de konsumsild, der svømmer rundt oppe i farvandet mellem Norge
Jens Kirk (V), 2004-03-25:
Jeg står her med De Radikales forslag til finanslov, hvor man har fjernet forskning for 385 mio. kr. og fjernet produktudvikling for 50 mio. kr. Der er lagt 120 mio. kr. på jordskatter, og der er højere pesticid- og kvælstofafgifter for 300 mio. kr.
Pia Kristensen (DF), 2003-03-18:
Her var nedskrevet en appel til forældre, der har børn, og jeg citerer: »Tag vare på jeres børn, giv dem kærlighed, tryghed og en struktureret hverdag. Børnene er Danmarks fremtid, og det er i de første år af deres liv, grundlaget for deres fremtidige udvikling lægges.
Ebbe Kalnæs (CD), 2000-11-16:
Jeg vil gerne sige til hr. Peter Hansen-Nord, at når vi mener, at rørledninger, vejledninger, elnet, elkabler osv. skal være et fælleseje og et samfundseje, så hænger det simpelt hen sammen med, at hvis man er til ægte liberalisme, så sørger man for, at al infrastruktur er åben og tilgængelig, og at man ikke truer med at sælge det, så vi får et nyt monopol.
Søren Espersen (DF), 2008-11-14:
Det, der er unikt i forhold til Enhedslisten og Danmarks udenrigs- og sikkerhedspolitik, er, at i de forlig, som der bliver indgået her på Christiansborg om de her vigtige sager, i alle de fortrolige ting, som vi får, er Enhedslisten fuldstændig med, men de vil jo aldrig nogen sinde - af eget valg - være med i et udenrigs- og sikkerhedspolitisk forlig.
Niels Helveg Petersen (RV), 2011-05-24:
Det er noget, der skal laves i løbet af efteråret, og som man altså ikke får syn for før valget, men vi vil da forsøge at få så meget oplysning som muligt om, hvad det indebærer for centraladministrationen, der her skal spare – er det 900 mio. kr.?
Elsebeth Gerner Nielsen (RV), 1998-04-16:
Og på baggrund af den må vi tage stilling til, hvad vi gør på det område. Med hensyn til bestyrelsessammensætningen håber jeg, at hr. Keld Albrechtsen er opmærksom på, at vi jo har ændret den sådan, at de relevante råd og nævn får mulighed for at indstille personer til bestyrelsen.
Steffen W. Frølund (LA), 2024-04-24:
Men der blev ikke svaret på spørgsmålet, så jeg vil bare svare på ordførerens vegne, for Enhedslisten har faktisk selv i deres eget partiprogram nogle forslag om fradrag til udøvende kunstnere og fradrag ved omlæggelse til demokratiske virksomheder og alle mulige andre fradrag, altså i deres egne planer, og de er jo så heller ikke finansieret, må man forstå.
Frank Jensen (S), 2002-12-11:
en nedgang på over 6 mio. kr. Vi er ikke i stand til i dag at meddele de skoleformer, om de godt kan vinke farvel til de der 6-7 mio. kr., det kan koste for en enkelt teknisk skole, om de skal ud og skære endnu mere på kvaliteten af de unge menneskers uddannelse for at hente de besparelser hjem.
Peder Hvelplund (EL), 2022-05-04:
Nu har jeg haft mange debatter med ordførerens tidligere partifælle fru Marie Krarup om indfødsret, og der har jeg fået den forståelse af Dansk Folkepartis syn på statsborgerskab og indfødsret, at der er tale om sådan noget som at være dansk af hjertet, at man skal leve op til nogle danske værdier og sådan noget, og det kan jo være fint nok.
Henrik Dam Kristensen (S), 1999-01-27:
Når man tænker på, hvor stort et arbejde det var, og hvordan følelserne var, før vi startede på det her, så er jeg meget imponeret over, at det lykkedes så hurtigt og konsekvent at få vedtaget en enig indstilling fra alle disse medarbejdere, de forskellige repræsentanter, der var med i udvalget.
Pelle Dragsted (EL), 2016-11-17:
Det er jo en lidt pudsig debat, for i de fleste tilfælde vil vi jo have en finanslovsaftale at debattere, men regeringen er ikke kommet i mål endnu, hverken med finanslov og da slet ikke med den såkaldte helhedsplan, som så skulle have været en del af finansloven eller i hvert fald ifølge statsministeren have været bundet sammen med den.
Dennis Flydtkjær (DF), 2022-04-28:
Det er det, man i hvert fald har skrevet i forslaget, men så kan det godt være, det er mig, der har læst forkert, eller at det ikke står særlig tydeligt, men modellen står beskrevet ret klart på side 1 og også i spalte 2 på side 2, nemlig at man skal betale 1 pct. af sin formue, hvis man har mere end 3,5 mio. kr., og det er altså 35.000 kr., hvis man tager 1 pct. af 3,5 mio. kr.
Per Dalgaard (DF), 2011-05-17:
Europarådets oprindelige formål, de tre hovedfunktioner, som man måske kan kalde det, og som er det eneste, de skal tage sig af, er jo – sådan som det står i de gamle skrifter – at fremme demokratierne og tage vare på, at landene er retsstater og respekterer menneskerettighederne.